

REPUBLIKA HRVATSKA

ZAGREBAČKA ŽUPANIJA

 **OPĆINA DUBRAVA**

**Povjerenstvo za provedbu javnog natječaja**

KLASA: 112-04/24-01/2

URBROJ: 238/05-04/1-24-6

Dubrava, 23. prosinca 2024.

Na temelju članka 24. stavka 6. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj: 86/08, 61/11, 4/18 i 112/19), v.d. pročelnice Jedinstvenog upravnog odjela Općine Dubrava d o n o s i

**O D L U K U**

**o djelomičnom poništenju**

**Javnog natječaja za prijam u službu**

I.

Djelomično se poništava Javni natječaj za prijam u službu u Jedinstveni upravni odjel Općine Dubrava (KLASA: 112-02/24-01/2, URBROJ: 238-5/04/1-24-1) objavljen u Narodnim novinama broj: 134/24 od 20. studenog 2024. godine te Ispravku Javnog natječaja za prijam u službu objavljenom u Narodnim novinama broj: 135/2024 od 22. studenog 2024. godine, putem nadležne službe za zapošljavanje Hrvatskog zavoda za zapošljavanje, na službenoj stranici Općine Dubrava i na oglasnoj ploči Općine Dubrava, u dijelu koji se odnosi na:

1. **Viši stručni suradnik za lokalnu samoupravu i pravne poslove** u Odsjeku za pravne poslove, lokalnu samoupravu, javnu nabavu i komunalne djelatnosti

- 1 izvršitelj/ica na neodređeno vrijeme, uz obvezni probni rad od 3 mjeseca.

3. **Voditelj odsjeka za EU projekte, proračun, financije, računovodstvo i turizam** u Odsjeku za EU projekte, proračun, financije, računovodstvo i turizam

- 1 izvršitelj/ica na neodređeno vrijeme, uz obvezni probni rad od 3 mjeseca.

II.

Protiv ove Odluke nije dopušteno podnošenje pravnih lijekova sukladno članku 24. stavku 5. Zakona o službenicima i namještenicima u lokalnoj i područnoj (regionalnoj) samoupravi.

III.

Ova Odluka stupa na snagu danom donošenja, a objavit će se na oglasnoj ploči i službenoj stranici Općine Dubrava.

V.D. PROČELNICE:

Ines Idžanović, mag. oec., v.r.